România ocupă locul trei în topul celor mai mari crescători de ovine din UE cu un efectiv de circa 9,8 milioane de ovine în 2016, potrivit Eurostat, însă businessul cu oi se bazează predominant pe export pentru că românii nu sunt obișnuiți să consume regulat carne de oaie.  Deși în România creșterea ovinelor este o activitate tradițională, românii consumă doar 2,2 kg de carne de ovine și caprine pe an, față de 31,3 kg de carne de porc pe an sau 23 kg carne de pasăre, potrivit celor mai recente date publicate de Institutul Național de Statistică (INS).